Ha Mr. La Cosse nem volt gyanúsított, miért vitte be kihallgatni?
Nem kihallgatás volt. Eleinte fel sem merült, hogy ő követte el.
Julian nem bűnöző. Ő inkább amolyan IT-guru.
Nem éli túl a börtönt.
Hárman dolgoztunk együtt. Gloria, én és Trina.
Beugrottunk egymás helyett.
De Marco vette rá Gloriát, hogy beköpje Moyát?
Fegyvert is adott neki,
hogy tegye Moya szobájába, hogy örökre eltűnjön.
A nyomozásunk feltárt 33 új embert, akiknek a vallomása releváns lehet.
A saját nyomozóm is rajta van.
Az égvilágon semmi közöm az ügyéhez.
Akkor nincs miért aggódnia.
Minden egyes tanú utat nyit a következőnek.
Val elvezet ifjabb Slyhoz. Ifjabb Sly pedig Trinához.
Remélhetőleg eljutunk De Marcóhoz.
Letartóztatta valaha James De Marco DEA-ügynök?
Nem rémlik.
Nem azt mondta a mai vallomása előtt,
hogy Gloria Dayton James De Marco DEA-ügynök titkos informátora volt?
Sok mindent mondtam, mert maga fizette a lakbéremet.
Azt mondta, hogy másik gyanúsítottal áll elő,
nem összeesküvés-elmélettel.
Az életem a tét.
Ki az a Peter Sterghos?
Akkor bukkant fel a neve, amikor Bishop és De Marco között kerestük a kapcsot.
Csapdát állítunk.
Sterghos a csali.
Bishop és De Marco Sterghosnál.
Ketten együtt betörnek a védelem lehetséges tanújának otthonába.
A jelvényes bűnözők a legrosszabbak.
Ha le akarod leplezni, akkor nem hibázhatsz.
AUG. 3. – CSÜTÖRTÖK – 18:06
Korán bejöttél.
Te is.
Nem tudtam aludni.
Egész éjjel fent voltam a módosított tanúlista miatt,
és készen állok.
Kicsit túlságosan is. Mennyi kávét ittál?
Csak egy vietnámit.
Meg egy cold brew-t.
Ez pedig egy chai latte, ami nem is számít.
És hoztam reggelire burritót is.
De siess, mert Batman és Robin már csorgatják a nyálukat.
Nem kérek. Minden a dobozban van, ami kell.
Ellenőrizz mindent duplán, légy szíves!
Kérned sem kell!
Elkéstem, vagy mi?
- Nem. - Nem.
Gustavo alkotott.
Reméljük, Julian nem fogy még egy méretet.
Tudod már, hogy veted be a kamerafelvételeket?
Még nem. Időzített bomba.
Nem vethetem be,
amíg rá nem veszem a bírót, hogy engedje De Marcót tanúskodni.
Szerinted Turner bírónő rábólint Trina műsora után?
Ezért vannak a mai tanúk.
Ha nem sikerül, újra kell próbálkozni Trinával.
De Marco biztos megfenyegette, hogy hazudjon a tanúk padján.
Talán meggyőzhetjük.
Sok sikert hozzá!
Cisco, keresd meg Trinát!
Talán ha megvédjük, akkor elmondja, mi történt.
Elintézem.
Alig egy óránk van a tárgyalásig.
Csak szólj, ha indulunk!
Jó.
Mutasd meg nekik!
Haller és Társai!
Tessék?
Nem, az egyik gyakornokunk feladata volt.
Mindegy, majd én elküldöm.
Imádok e-mailezni. Elnézést!
Basszus!
Picsába!
Minden oké?
Úgy örültem, hogy segédügyvéd lettem,
hogy nem foglalkoztam semmi mással.
Hegyekben állnak a lejárt számlák.
És a bírónál kell lennem 51 perc múlva.
Ha elvittelek titeket a bíróságra,
és beadtam Julian öltönyét, visszajövök átnézni a számlákat.
Megtennéd?
- Persze. - Istenem, Izzy!
Kösz szépen! Kezdenéd a főbérlővel, mielőtt kilakoltatna?
Vicc nélkül, három nap múlva a bútorokat már a járdán találjuk.
Személyesen nyomom kezébe a csekket.
Jövök neked eggyel.
Ne izgulj! Rám bízhatod.
És, Lorna,
szuper leszel!
Istenem, nagyon remélem.
Tudod, mi kéne most?
Még több koffein.
Oké.
VÉSZHELYZET – TALIZUNK?
LOS ANGELES-I FELLEBBVITELI BÍRÓSÁG
Ne feledd, Bishop a koronatanú! Nem golyózhatják ki.
A többi név figyelemelterelés.
És mindig a bírónak balra ülj!
Olyan, mint egy Jedi-trükk. Kevesebb a konfrontáció.
Én tanítottam ezt a trükköt. A Parade magazinban olvastam.
- Tényleg? - Igen!
Az öregre tippeltem. Kezdek szenilis lenni.
Hogy érzi magát az idősotthonban?
Ma reggel SMS-ben rimánkodott, hogy vigyek neki csirkét meg gofrit.
Kettőt találhatsz.
De utálom a fickót. Olyan beképzelt!
Ne hagyd magad felbosszantani!
Haller!
Dettó, szívből utálom.
Jó reggelt! Mozgalmas napunk lesz, úgyhogy kezdjünk hozzá!
Mr. Forsythe, sikerült átnéznie a módosított tanúlistát?
Igen, bírónő, de félrevezető módosított tanúlistának nevezni.
Harminchárom új név nem módosítás.
Ez egy teljesen új lista, és abszolút indokolatlan.
Ha megengedi, bírónő, hajlandóak vagyunk kompromisszumot kötni,
aminek szerintem Mr. Forsythe is örülni fog.
Bírónő, a védelem számos nevet kihúzott a tanúlistáról.
Három név kivételével mindet.
Hogyhogy két nappal ezelőtt a védelemnek 30 fontos tanúja volt,
de most leszűkült
idősebb Sylvester Funaróra, Peter Sterghosra és Neil Bishopra?
Igazából négyre, bírónő, de James De Marcót kizárta.
Egyszerűsítettük a védelmet.
Bírónő, a vád továbbra is vitatja ezt a három nevet.
Idősebb Sylvester Funarót kizárták a kamarából,
semmi köze az ügyhöz,
és bármit is tenne hozzá, az hallomás lenne.
Nos...
Mr. Funaro beszélni fog a kapcsolatáról Moyával,
külön kitérve az áldozatra és megölésének indítékára.
Mint mondtam, hallomás.
Először is hallottam, Mr. Forsythe.
Van más ellenvetése?
Igen, bírónő. A vád ellenzi Peter Sterghos bevonását.
Utánanéztünk a tanúnak, és sehogy sem kapcsolódik az ügyhöz.
Bemutatunk egy alternatív elméletet Gloria Dayton meggyilkolásáról, bírónő.
A vallomása összekapcsolhatja az esetet egy korábbi kettős gyilkossággal,
mely a házával szemben történt tíz éve.
Tíz éve? Most biztos viccelnek!
Bírónő, kérem, ne engedélyezze ezt a nevetséges vaktában lövöldözést!
Nem vaktában lövöldözünk,
ez majd akkor válik világossá, ha Mr. Sterghos tanúskodni fog.
Még valami, Mr. Forsythe?
Igen, bírónő.
A saját nyomozóm, Neil Bishop is rajta van a listán.
Nem minősül szemtanúnak.
Ez csak egy átlátszó trükk, hogy megismerjék a vád stratégiáját.
Minden tiszteletem Mr. Forsythe-é, de ez abszurd.
Az ügyészség bemutatta a bizonyítékait, ismerjük a stratégiájukat.
Bishop még így sem szolgálhat releváns tanúvallomással.
A védelemnek joga van megkérdőjelezni,
hogyan gyűjt és elemez a vád bizonyítékot, például tanúvallomásokat.
Nincs rá precedens, amely megakadályozna minket ebben a nyomozójuk kizárásával.
A fellebbviteli bíróságok kimondták,
hogy a védőügyvédek szabadon kifejthetik álláspontjukat,
és az alternatív elméletek bemutatásának meghiúsítására tett erőfeszítések
veszélyesek és kontraproduktívak.
Itt van az esetjog, ha kíváncsi rá.
Nem lesz rá szükség, Ms. Crane. Meghoztam a döntést.
Helyt adok Mr. Forsythe tiltakozásának
Sylvester Funaro és Peter Sterghos kapcsán,
hacsak a védelem nem terjeszt elő új érveket a meghallgatásukhoz.
De a Neil Bishoppal kapcsolatos tiltakozást elutasítom.
Ahogy a védelem mondta,
jogukban áll kérdéseket feltenni a vád módszereit illetően.
Értettük. Köszönjük!
Rendben. Még valami?
Nincs, bírónő.
Jól van. Elmehetnek. Viszlát a tárgyaláson!
AZ IGAZSÁG ÁRA
Tessék! Bevetettem még pár centit.
Most már passzentos.
Köszönöm.
Aludt valamennyit az éjszaka?
Tudom, hogy Trina vallomása csalódás volt, de ígérem, működni fog a terv.
Új, perdöntő bizonyítékunk van De Marco ellen.
Még kitalálom, hogyan vessük be.
Segítek.
Ezt tanította meg apám először.
„A jól megkötött nyakkendő az első komoly lépés egy férfi életében.”
Oscar Wilde.
„A nagylelkűség a barátság lényege.”
Ez is Wilde-tól van?
Ő az egyik kedvencem.
Apám nem volt része az életemnek.
És állítólag egy pöcs volt, úgyhogy nem vesztettem sokat.
A nyakkendőkötést leszámítva.
Most már jobb.
Szarul nézek ki, mi?
Látom David szemében.
Úgy néz rám, mint egy zombira.
Sokat fogyott, Julian. Csak aggódik magáért.
Most már jobban áll az öltöny. Elegánsan néz ki.
Gondolkodtam.
Segítene, ha tanúskodnék?
Nem.
Nem bölcs döntés ügyfelet tanúnak szólítani, pláne most.
Az ügyész részletesen kitérne arra, hogy mivel foglalkozik.
Az esküdtek nem fogadnák jól.
Bárcsak többet tehetnék!
És nem csak magam miatt.
Többször is visszajátszottam azt az estét a fejemben.
Lehet, ha nem veszekedtünk volna,
ha meg tudtam volna nyugtatni, vagy maradtam volna,
Gloria talán még mindig élne.
Nézze, Julian!
Gloria rossz társaságba keveredett.
Egyikünk sem tudta volna megmenteni.
Azzal segítünk neki, ha megnyerjük a pert, érti?
Trina!
Trina, itthon van?
Trina, itt van?
Mickey Haller küldött!
Mondd, Cisco!
Trina nincs itt.
Az ajtó nyitva, nagy a felfordulás.
Vagy sietve távozott, vagy valaki meglátogatta.
- De Marcótól a kartellnél is jobban fél. - Ha elkapta, akkor nem tehetünk semmit.
Nem hiszem. Miért bántaná most De Marco?
Megtette, amire kérte.
Trinának ez már túl sok volt. Elbújt valahol.
De hol?
Megnézhetnéd még egy helyen.
TÁNCLETTSKÉK
Mi történt, Cat?
Térdszalagszakadás tegnap este.
Basszus!
Jól vagyok.
Kaptam fájdalomcsillapítót, de meg kell műteni.
Kiesek a műsorból. Lehet, hosszabban.
Nagyon sajnálom.
Három epizód van vissza, de sürgősen kell valaki.
Ezért is hívtalak.
Téged ajánlottalak.
Hát ez... Azta!
Köszi, de te is tudod, hogy egy ideje nem táncoltam.
Most visszatérhetsz.
Figyi, nem igazán bíznám másra. Szuper vagy, Iz.
Nem tudom, mit mondjak.
Megnézték a videódat. Találkozni akarnak. Holnap lesznek a meghallgatások.
Ne izgulj! Tiéd a meló, ha akarod. A meghallgatás csak formalitás.
De csak szólok, hogy a stúdió és a csatorna is ott lesz.
Holnap mikor?
A védelem bizonyítéka, bírónő.
Ez Gloria Dayton mobiltelefonjának híváslistája,
amit az ügyészségtől kaptunk a felderítés során.
Nincs ellenvetésem, bírónő.
Vegyük jegyzőkönyvbe!
Whitten nyomozó, látta már ezt a híváslistát?
Igen. Én kértem le.
Az első oldal tetején van egy írás.
- A maga kézírása? - Igen.
Felolvasná, mit írt oda?
Augusztus 24.
Miért írta oda ezt a dátumot?
Akkor kaptam meg a listát a telefontársaságtól.
Augusztus 24-én.
Tizennégy nappal Gloria Dayton meggyilkolása után.
Julian La Cosse-t addigra már letartóztatták, igaz?
Igen, így van.
Akkor miért kérte le a híváslistát?
A nyomozás nem ér véget a gyanúsított letartóztatásával.
Minden lehetőséget megvizsgáltam.
Értem. Talált valami érdekeset a híváslistában?
Igen.
Például ügyfele, Julian La Cosse hívását a gyilkosság estéjén.
Mi a fenét csinál?
MAJD MEGLÁTJA.
Odalapozna a híváslista kilencedik oldalára, nyomozó?
Látja a kiemelt számot, ami 6700-ra végződik?
Igen, a körzetszám 213, a telefonszám pedig 632-6700.
És mikor tárcsázta Miss Dayton ezt a számot pontosan?
Augusztus 3-án, 18:47-kor.
Augusztus 3-án. Egy héttel a halála előtt.
Nyomozó, ez a védelem korábbi bizonyítéka, amit már felvettek.
Tiltakozom, bírónő! Mi köze a fotónak a híváslistához?
A bizonyítékot már felvették. Csak ismertetném az összefüggést.
A tiltakozást elutasítom.
Már megállapítást nyert, hogy ez a kép akkor készült,
amikor Gloria Dayton idézést kapott Héctor Moya szabadlábra helyezési ügyében.
Felolvasná nekünk a fotó időbélyegzőjét?
Augusztus 3-a, 18:06.
És most nézze meg újra az előbb említett telefonszámot!
- Mikor is hívta a számot Miss Dayton? - 18:47-kor.
Csak hogy tisztázzuk!
Gloria Dayton idézést kapott augusztus 3-án este.
És 41 perccel később telefonált, igaz?
Igen, de...
Ellenőrizte a telefonszámot?
- Nem emlékszem. - Nem emlékszik?
- Nem baj. Önnél van a mobilja? - Tiltakozom!
Milyen alapon?
Zaklatja a tanút. Vitatkozik. Irreleváns.
Nem tudom, mi a védelem célja, de ez nem több puszta showműsornál.
Showműsor?
Az esküdteknek joguk van tudni, kit keresett Miss Dayton az idézés után.
És ha most felhívjuk, akkor megtudjuk.
A tiltakozást elutasítom. Folytathatja.
Köszönöm, bírónő. Tudja, mit?
Itt az én telefonom.
Nyomozó, tárcsázná nekünk a számot?
Kábítószer-ellenes Hivatal, Los Angeles-i részleg. Kit kapcsolhatok?
Halló? Segíthetek? Ott van?
Elnézést, téves hívás!
Rendet!
Tehát, nyomozó, egyetért azzal,
hogy miután Miss Dayton megkapta az idézést,
kétségkívül a DEA-t hívta?
Ezt nem lehet megmondani. Más is használhatta a mobilját.
Utánanézett, hogy Miss Dayton milyen kapcsolatban állt a DEA-vel?
- Például, hogy informátor volt-e? - Nem.
Akkor még semmit sem tudtam az idézésről.
Másfelől, ha valaki informátor, akkor nem a DEA központi számát hívja.
Nem volt semmi gyanús ebben a hívásban.
Oké, várjon! Elnézést, nyomozó, de kicsit összezavarodtam.
Az előbb azt mondta, nem emlékszik, hogy ellenőrizte-e a számot.
Most meg azt állítja, hogy tudott róla, csak nem volt gyanús?
- Nem. Kiforgatja a szavaimat. - Átfogalmazom.
Tudta, vagy sem, hogy az áldozat felhívta a DEA-t
egy héttel a meggyilkolása előtt?
Nem.
Nyomozó, most vallotta eskü alatt,
hogy nem tudott arról,
hogy Gloria Daytont beidézték Héctor Moya kérelme miatt.
Elmondaná, mikor tudta meg?
Pár hónapja, amikor a védelem benyújtotta a felderítési anyagát.
És mihez kezdett az információval?
Utánanéztem, ahogy minden beérkező információnál szoktam.
És mit állapított meg?
Hogy semmi köze az ügyhöz. Véletlen egybeesés.
Véletlen egybeesés?
De, nyomozó, most tudtuk meg, hogy Gloria Dayton felhívta a DEA-t,
miután idézést kapott abban az ügyben.
Nemigen tűnik véletlennek.
Tiltakozom. Az ügyvéd úr tanúskodik?
Helyt adok. Kérdezzen, Mr. Haller!
Nyomozó, ha tudta, hogy a halála előtt egy héttel
Gloria Daytont beidézték, és aztán azonnal felhívta a DEA-t,
nem érdekelte, hogy miért?
Tiltakozom! Spekuláció.
Helyt adok.
Nincs több kérdésem, bírónő.
Rendben. Tartunk egy rövid szünetet.
Whitten nyomozó, távozhat, és az esküdtek tudják a kötelességüket.
Bírónő, odamehetnénk?
Jöjjenek!
Turner bírónő, a hallottak alapján tisztelettel kérjük,
gondolja át James De Marco ügynök tanúnak szólítását.
Ez új megvilágításba helyezi a vallomása relevanciáját.
Bírónő, ez mind feltételezés.
Lerágott csont, a védelem is tudja.
Puszta ködösítés.
Ez nem ködösítés, bírónő.
A harmadik fél vétkességi elmélet azon esete,
amit a fellebbvitel következetesen engedélyez,
megtagadásakor pedig megsemmisíti az ítéletet.
Gratulálok, Mr. Haller! Engedem, hogy De Marco tanúskodjon.
De ami a vallomást illeti, nagyon rövid pórázon fogom tartani.
Csak releváns kérdések.
Köszönöm, bírónő.
Mi történt?
Engedélyezi, hogy James De Marco ügynök tanúskodjon.
Ez jó hír, ugye?
De mennyire!
Már csak el kell érnünk, hogy eljöjjön.
Szólj Ciscónak, hogy ha kell, verjen tábort a hivatal épülete előtt!
Csak De Marco megkapja az idézést.
Higgye el, nagyon jó hír!
RÁBÓLINTOTTAK DE MARCÓRA. MIELŐBB BE KELL IDÉZNI
Kendall Roberts?
Ki maga?
Mickey Haller küldött, hogy hallott-e egy régi barátja, Trina Rafferty felől.
Kicsit aggódunk érte.
Miből gondolja, hogy tudom, hol van?
Mickey mondta, hogy anno sokat segítettek egymásnak.
Gondoltam, megkereste.
Már neki is megmondtam, hogy az régen volt,
és megígérte, hogy kihagy ebből. Rendben?
Szóval, ha nem bánja...
Miss Roberts,
ha Trina mégis jelentkezne,
kérem, mondja meg neki, hogy segítünk.
Ha veszélyes szituba kerül, nem kell egyedül harcolnia.
Ha beszélni akar...
Itt vagyok.
SZÓLJ, HA KIHAGYTAM VALAMIT! – IZZY
Szia, Lorna!
Izzy, már végeztél is a számlákkal?
Hálásan köszönöm!
Láttam, hogy segítség kell.
Vissza akartam jönni, hogy ne egyedül gürizz.
Azért tartottál ebédszünetet?
Semmi gond, Lorna. Tényleg.
Minden rendben?
Igen, tökre. Csak...
Holnap szabadnapot vennék ki.
Hát persze. De, Izzy, biztos, hogy jól vagy?
Nekem bármit elmondhatsz.
Tudom.
Csak el kell intéznem valamit. Ennyi.
Később beszélünk, jó?
Persze.
- Helló, fiúk! - Üdv!
Utálom a Lincolnt.
Tíz holttere van, és minden szenzor kiakad.
- Hát Izzy? - Szabadnapot kért.
De tudok három állást tolni.
Az, hogy a segédügyvéded vagyok, az irodavezetőd
és a sofőröd, kicsit se stresszes.
Lorna, én is tudok vezetni. Megoldom.
Egy órával korábban keltem, és kihagytam az arcpakolást,
hogy időben fel tudjalak venni, szóval pattanj a rohadt kocsiba, Haller!
Oké. Jézusom!
Siess már!
Cisco hogy fér el ebben?
- Told hátra az ülést! - Hogyan?
Azzal az izével!
A védelem szólítja Victor Hensley-t.
Ki ez a fickó?
A trójai falovunk.
Elmondaná az esküdteknek, hogy mivel foglalkozik?
Én vagyok a Los Angeles-i Roosevelt Hotel vezérigazgatója.
És így hozzáférhet a hotel összes nyilvántartásához, igaz?
- Igen. - Jó.
Mr. Hensley, mint talán tudja, ügyfelem, Julian La Cosse,
honlapot üzemeltetett eszkortoknak. A honlap szerint augusztus 10-én este
egy Daniel Price nevű férfi
időpontot foglalt az áldozatnál, Gloria Daytonnál,
a hotel 837-es számú szobájában.
Igen, tudom.
Azt is tudjuk, hogy ügyfelem felhívta a szobát
aznap 16:40-kor, hogy megerősítse a találkozót.
Az úr azt állította, hogy Daniel Price.
Megerősítené, hogy lakott-e aznap abban a szobában Daniel Price?
- A nyilvántartásunk szerint nem. - Nem?
16:40-kor nem.
Egy házaspár, Daniel és Laura Price,
előző nap abban a szobában szállt meg, de 16:15-kor kijelentkeztek.
- Tehát senki sem volt a szobában? - Nem tudom biztosra.
Csak azt, hogy 16:40-kor nem volt regisztrált vendég a szobában.
A késői kijelentkezés miatt aznap estére már nem adtuk ki.
Mr. Hensley, lehetséges, hogy valaki bement fogadni a hívást?
- Daniel Price-nak kiadva magát? - Bármi lehetséges.
De az ajtókon elektronikus zár van, nem lehet csak úgy bemenni.
Oké. Közelítsük meg máshonnan!
Mr. Hensley, amint felfedezte, hogy Gloria Dayton
a hotelben járt a meggyilkolása előtt, vizsgálatot rendelt el?
Igen. Amint észrevettük, hogy a hotel érintőleges szerepet játszott
az ügyben, persze, utánanéztünk.
Én magam vezettem a vizsgálatot.
És sikerült felállítani az aznap esti események sorrendjét?
Igen. Miss Dayton 21:41-kor lépett be a hotelbe.
Majd lifttel felment a nyolcadikra, valószínűleg a 837-es szobába.
Oké. És mi történt ezután?
Néhány perccel később visszatért a hallba,
majd 21:50-kor távozott a hotelből.
Konkrét időpontokat mondott. Honnan tudja percre pontosan?
A biztonsági felvétel alapján.
Biztonsági felvétel?
Igen.
Kiterjedt biztonsági rendszerünk
időbélyeggel ellátott felvételeket készít minden közösségi térben és liftben.
A felvétel alapján pedig időrendbe állítottuk az eseményeket.
És magával hozta ezt a felvételt?
Igen. Több példányom is van belőle.
A vád részéről bekérte valaki a felvételt?
Igen. Mr. Neil Bishop a kerületi ügyészségtől.
Körülbelül két hónapja.
Két hónapja?
Bírónő, odamehetnénk?
Kitalálom.
Nem értesült a felvételről a felderítés során.
Nem bizony, és a tanú szerint Mr. Forsythe-nak
több mint két hónapja megvan a felvétel.
Nem. Én is most hallok róla először.
A saját nyomozója birtokában volt!
A vád és a védelem egyetért, hogy az áldozat a hotelben járt
a halála előtti órákban. Ez nem vitás.
Ez a videó a tanú által elmondottak alapján nem releváns.
Hogyan állapíthatnánk meg a relevanciáját a megtekintése nélkül?
Mennyi időre van szüksége?
- Egy óra elég. - Jó.
Egyórás szünetet rendelek el, közben én is megtekintem a felvételt.
Mr. Forsythe, önnek is ezt javaslom.
Köszönöm, bírónő.
Ez meg mi volt?
Kinyílt a csapóajtó.
A trójai faló.
Fel kellett vetetnünk a bizonyítékok közé anélkül, hogy tudnák, végig megvolt.
Nekünk végig megvolt?
VAN EGY PERCED?
Nem kell egy órán át néznünk, ugye?
Nem, de úgy kell tennünk. Vidd ezt a szobába a laptopoddal!
- Miért én? Te hova mész? - Ott leszek, amint tudok.
Ajánlom, hogy lattéért menj!
Szia, Izzy!
Valami baj van?
Be kell vallanom valamit.
- Mit? - Állásinterjúra mentem.
Nem Tony Walshhoz, ugye?
Hidd el, az a fickó egy seggfej!
Cat térdszalagszakadása miatt kell valaki a műsorba.
Mint koreográfus?
Izzy, ez nagyszerű!
Nem Cat térdsérülése, hanem a lehetőség számodra.
Igen.
Valóban.
Világéletemben...
a táncról álmodtam.
Ugyanakkor szeretek neked dolgozni.
Fontosnak érzem, amit csinálok. Segítek másoknak.
Ahogy te is nekem.
Én csak...
Nézd, Izzy!
Egy család vagyunk.
És a családtagok támogatják egymást.
Nem akarlak elveszíteni,
de van, hogy hallgatnod kell a szívedre.
És ha a tánc az, amit igazán akarsz, akkor bele kell vágnod.
Tudod, épp ez a gond.
Látni, hogy Cat szenved, és fájdalomcsillapítón él...
Nem is tudom.
Felidézte bennem, hova nem akarok visszaesni.
Rendben. És mit súg a szíved?
Nekem is ti vagytok a családom.
Te, Lorna, Cisco.
Örülnék a főállásnak,
de nem vagyok ügyvéd, és nem lehetek örökké a sofőröd.
Akkor talán szerencséd van,
mert új irodavezetői pozíciót hirdettünk.
Tökéletes jelölt lennél.
Gondolom, az előléptetés fizuemeléssel jár.
Hűha! Kényes terep.
És szabadnapokkal, amikor itt-ott táncórát tarthatok.
Rendben. Majd megbeszéljük.
Biztosan kitalálunk valamit. Akkor megegyeztünk?
Állásinterjút mondtál. Fel is ajánlották az állást?
Mickey! Most viccelsz?
Így megy ez, mi? Oké.
Mr. Hensley, megtenné,
hogy nyomon követi Miss Dayton mozgását a felvétel alatt?
Persze.
Miss Dayton belép a hotelbe.
Keresztülmegy a hallon a lifthez, megnyomja a gombot felfelé.
Itt adatvédelmi okokból nincsenek kamerák,
de öt perc múlva újra látjuk.
Miss Dayton visszatért a hallba, és a recepció felé indult.
Mr. Hensley!
Ezen a képen meg tudná mutatni a személyzet tagjait?
Először is a recepciósok természetesen,
és ő itt Charles, a biztonsági csapatunk tagja.
Tud még azonosítani valakit?
Nem látok senki mást.
Mi a helyzet ezzel a kalapos fickóval?
Nem látjuk az arcát.
Úgy tűnik, egy pillanatra sem láthatjuk a férfi arcát,
de a ruhája és a mozgása alapján vajon a hotelben dolgozik?
Nem. Minden alkalmazottunk egyenruhát hord.
Vannak vendégnek álcázott biztonsági őreik?
Nem. Nincsenek.
A biztonsági őreink fix pontokon, névkitűzős zakóban dolgoznak.
Értem. Ha ez az ember nem a hotel alkalmazottja,
ön szerint mit csinál a felvételen?
Tiltakozom! Spekuláció.
Mr. Hensley a Roosevelt vezérigazgatója több mint 13 éve.
Előtte több mint tíz éven át a recepción és a biztonsági részlegen volt.
Mindenkinél jobban ismeri a hallt.
Szerintem elég tapasztalt egy szakmai véleményhez,
hogy mit lát a felvételen.
Engedélyezem. Kérem, válaszoljon a kérdésre!
Szakmai megítélésem szerint ez a férfi követte a nőt.
Várt rá, mielőtt megérkezett.
Tudta, hol vannak a kamerák, hogyan takarja az arcát,
és amikor Gloria lejött, követni kezdte.
Amikor hirtelen a recepció felé vette az irányt, látszik,
hogy váratlanul érte, és alkalmazkodnia kellett.
Elég titokzatos ember.
Tehát azt állítja,
hogy Miss Dayton megérkezett a hotelbe,
ahol ez a titokzatos ember várt rá,
aki utána követte őt, és pár órával később meghalt?
Tiltakozom! Ez meghaladja a tanú szakértelmét.
Helyt adok.
Nincs több kérdésem, bírónő.
Öné a tanú, Mr. Forsythe.
Csak egy kérdés, bírónő.
Mr. Hensley, szakmai véleményét félretéve,
az a helyzet, hogy fogalma sincs, hogy ki ez az ember, vagy mit csinál.
Jól mondom?
Igen. Így van.
Köszönöm. Nincs több kérdésem.
A tanú távozhat.
Ez betalált. Láttam. Hozzam a MINI-t, vagy sétáljunk?
Gyalogoljunk, jót tesz a térdemnek!
Igen, pontosan. Megnézted egyáltalán a felvételt?
Vagy egy kupacba dobtad a többi szakmai hibád közé?
Nem volt releváns.
Nem volt releváns?
Tudod, mi lett volna az? Ha értesítesz, hogy felkészülhessek.
Miért hagytad, hogy az a seggfej felvetesse?
Eszedbe juthatott volna, hogy ártasz vele a renomémnak.
Nem érdekel, hogy szerinted mi releváns, és mi nem.
Semmit se titkolj el előlem!
Most izzad.
Sajnálom, Bill.
Melyikük?
Egy perc, és ezt elrakom,
aztán készülhetünk De Marco tanúvallomására.
- Mit eszünk? - Istenem!
Teljesen kiment a fejemből.
Marad a pizzéria a sarkon. És nem akarok panaszt hallani.
Na kinek maradt el az esti sétája?
Miért mindig a gyerek szenved?
Mickey, betemet a meló. Nem bírom egyedül.
- Lorna, én... - Nem, figyelj rám!
Segítség kell. És nem gyakornokok. Valódi segítség.
- Lorna, állj! - Ki kér Din Tai Fungot?
Imáid meghallgattattak. Az új irodavezetőnk.
Izzy? Istenem! Úgy örülök neked!
És magamnak is.
Két indítvány van az asztalomon. Tegnapi határidővel.
Mivel mindketten fizetésemelést kapunk, növelnünk kell a pénzforgalmat.
Fizessenek csak az adósok! Kezdj el számlázni!
Ahogy sejtetted, nem találkoztam De Marcóval.
Az egyik ügyvédjüket küldték.
Ő vette át helyette az idézést?
Igen. De ki tudja, hogy eljön-e, vagy sem.
Mi van Trinával?
Felajánlottam neki az motorosbanda búvóhelyét,
de Kendall-lel akar maradni.
A rossz hír, hogy nem kockáztatja az életét sem értünk, sem Gloryért.
Sőt, nem tanúskodik újra, amíg De Marcót le nem tartóztatják.
Akkor más megoldást kell találnunk.
Van még valami, ami nagyon zavar.
Trina végül beismerte,
hogy De Marco miatt hazudott a tanúk padján.
De ezt kapd ki!
Nem csak miatta. Bishopra tippeltem.
Mutattam neki egy fotót. De más volt. Azt mondta, a fickó egy szót sem szólt.
Nem hasonlított egyik zsarura sem, akit ismer.
Kivel állt össze De Marco?
Sok pénz van a drogban. Korrupttá tesz.
De Marco rohadtul korrupt.
Eggyel több ok felkészülni a tanúvallomására,
ha tényleg sor kerül rá.
Egyetértek, de előbb tartsunk szünetet! Ma jó nap volt.
Remek nap.
Szerintem is.
Izzyre, akitől megtanultam, hogy 24 óra elég ahhoz,
hogy valaki őrülten hiányozzon.
És azokra, akiket menet közben vesztettünk el.
Csirió!
- Csirió! - Csirió!
Mozgás!
Mozgás, uraim! Mozgás!
Fel a buszra!
Le a földre!
Térdre!
Fejet leszegni!
MICHAEL CONNELLY REGÉNYEI ALAPJÁN
A feliratot fordította: Juhász Ildikó